wannaphong/clean_thaiwikipedia huggingface dataset:
# มะไฟกา
มะไฟกา  หรือมะไฟเตา ส้มไฟดิน ส้มไฟป่า เป็นไม้ยืนต้นในสกุล Baccaurea เปลือกต้นสีน้ำตาล ใบเดี่ยว ออกรวมเป็นกลุ่ม ข้อต่อระหว่างโคนใบกับก้านใบบวมพอง ดอกออกที่ลำต้นและปลายกิ่งเป็นช่อ ดอกแยกเพศแยกต้น ดอกตัวผู้มีกลีบเลี้ยง 4-5 กลีบ มีขนสีขาวปกคลุม ดอกตัวเมียมีขนาดใหญ่กว่า ผลกลม เปลือกหุ้มเหนียวและหนา  แก่แล้วผลเป็นสีแดงแกมม่วง เนื้อหุ้มเมล็ดสีเหลืองอ่อน รสเปรี้ยว เมล็ดกลมแบน 
 การใช้ประโยชน์ 
ผลรับประทานได้ ผลอ่อนใช้เป็นผักใส่ในแกงคั่ว ทางภาคใต้ฝั่งทะเลอันดามัน นำเปลือกผลสุกที่เป็นสีแดงไปยำกับหนังหมูและกุ้งแห้งเมฆาณี จงบุญเจือและสมพิศ คลี่ขยาย. อาหารปักษ์ใต้ บาบ๋า ย่าหยาในอันดามัน.กทม. เศรษฐศิลป์. 2556 ผลสุกรับประทานสด มีวิตามินซีสูง สรรพคุณช่วยขับเสมหะ รักษาอาการอาหารไม่ย่อย ท้องอืด ท้องเฟ้อ รากแก้พิษตานซาง แก้วัณโรค ฝี ดับพิษร้อนและเริม ลดอาการอักเสบ
# ภานุวัฒน์ จันทา
ภานุวัฒน์ จันทา  เกิดวันที่ 14 กุมภาพันธ์ พ.ศ. 2522 เป็นนักกีฬากองหลังฟุตซอลชาวไทย และเคยทำหน้าที่เป็นกัปตันฟุตซอลทีมชาติไทย เขาเป็นนักกีฬาผู้มีชื่อเสียงเป็นที่รู้จักของผู้ชมฟุตซอลมาอย่างยาวนานถ่ายเลือดใหม่โต๊ะเล็กไทยยังไงก็แชมป์อาเซียน อวดฟอร์ม "วิคเตอร์, เสก" คว้าตั๋วบู๊ยูเออีรอบสุดท้าย เดิมเขาอยู่ทีมสโมสรฟุตซอล ธอส. อาร์แบค ก่อนจะย้ายเข้าร่วมสโมสรฟุตซอลแคท เทเลคอม ในเวลาต่อมาแคท เอฟซี จัดเต็มได้อดีต 3 เก๋าทีมชาติเสริมแกร่ง : SMMOnline.net

ภานุวัฒน์เข้าแข่งขันให้แก่ทีมชาติไทยในฟุตซอลชิงแชมป์โลก 2000, 2004 และ 2008 รอบสุดท้าย ซึ่งจัดเป็นนักกีฬาฟุตซอลทีมชาติไทยที่เข้าแข่งขันฟุตซอลชิงแชมป์โลกมากที่สุดด้วยสถิติ 9 แมตช์ ร่วมกับณรงค์ศักดิ์ คงแก้วข้อมูลทีมฟุตซอลโลก 2012 รวมถึงใน พ.ศ. 2554 เขาเข้าแข่งขันกีฬาฟุตซอลในซีเกมส์ 2011 ที่ประเทศอินโดนีเซีย ซึ่งทีมชาติไทยสามารถครองแชมป์การแข่งขันครั้งดังกล่าวกีฬา - ทำความรู้จัก'ศุภวุฒิ เถื่อนกลาง' ดาวเตะฟุตซอลเบอร์ 1 ทีมชาติไทย

วันที่ 18 กุมภาพันธ์ พ.ศ. 2556 ภานุวัฒน์เข้าแข่งขันให้แก่สโมสรฟุตซอลแคท เทเลคอม ในรายการยูเมะพลัสเอฟเอคัพ 2013 โดยได้พบกับสโมสรฟุตซอลราชนาวี ที่ห้างสรรพสินค้าแฟชั่นไอส์แลนด์"ราชนาวี" ฟอร์มโหด! ไล่ถล่ม "แคท เอฟซี" ซิวแชมป์เอฟเอคัพสมัยแรก : ข่าวสด
# เสาวลักษณ์ ศรีอรัญญ์
เสาวลักษณ์ ศรีอรัญญ์ (ปุ๋ย) เกิดเมื่อวันที่ 16 มิถุนายน 2515ประวัติของ เสาวลักษณ์ ศรีอรัญญ์ เริ่มจากได้รับตำแหน่ง มิสทีนไทยแลนด์ คนแรก ในปี 2532รายนามมิสทีนไทยแลนด์ ตั้งแต่ปี พ.ศ. 2532 ถึงปัจจุบัน (2552) หลังจากนั้นได้เข้าสู่วงการภาพยนตร์ในปี พ.ศ. 2532 โดยแสดงเรื่อง ขอชื่อ สุธี สามสี่ชาติ คู่กับ วรุฒ วรธรรม  ต่อมาจึงหันมาเล่นละครทางช่อง 7 โดยรับบทเป็นนางเอกคู่กับศตวรรษ ดุลยวิจิตร เรื่อง ขมิ้นกับปูน ของค่ายกันตนา และละครจักร ๆ วงศ์ ๆ เรื่อง ดิน น้ำ ลม ไฟ คู่กับพร้อมพงษ์ นพฤทธิ์ หลังจากนั้นจึงรับนางรองและนางร้าย ปัจจุบันมีธุรกิจของตัวเอง ชื่อ บุหงาบาหลี บริการนวดตัวนวดเท้า ‘ปุ๋ย’ บินตามหนุ่มแคนาดา รีบเซ้งกิจการ! (ข่าวบันเทิง)

 ผลงานละคร 
 ละครโทรทัศน์ 
 พ.ศ.  เรื่อง  รับบท  ออกอากาศ 2533  ขมิ้นกับปูน ปารมี ธรรมคุณ (จิตรการ)  ช่อง 7 2534  ดิน น้ำ ลม ไฟ ปทุมมา ด้วยเนื้อนาบุญ มัทนา 2535  ภูตแม่น้ำโขง ทองมี แก้วสารพัดนึก นิดา 2536  เกิดแต่ตม น้ำปรุง นางทาส บุญมี 2537  กระสือ แสงดาว น้ำใสใจจริง (รับเชิญ) นางฟ้าปีกอ่อน จิรพร  ช่อง 5 เพลิงสีรุ้ง  2538  คือหัตถาครองพิภพ สังวร  ช่อง 7 สุดสายป่าน วิไลวรรณ มโหสถชาดก อัญชลี 2539  พันหนึ่งราตรี แม่มดฟารุทา แม่ศรีไพร มะสะยอง เพลิงพระนาง เจ้านางแก้วอากาศ  ช่อง 5 2540  ทะเลแปร นก  ช่อง 3 2541  พลังรัก  ช่อง 7 2542  เงาอโศก สุดสงวน (รับเชิญ) ตามรอยรัก รักในสายหมอก อรพิมล  ช่อง 3 เพรงเงา บุษยา 2543  น้ำผึ้งขม วิจิตรา (รับเชิญ) รักประกาศิต ภูชิชย์-นริศรา บัวเกี๋ยง  ช่อง 7 นางสิบสอง พรรณราย แม่น้ำ  ดั่งสายน้ำไหล  2544  ลูกหลง เปรียว เรือนนพเก้า บุญทิพย์  ช่อง 3 สะใภ้ไร้ศักดินา อุ๋ย (รับเชิญ) 2545  สาวน้อย ภา  ช่อง 7 2547  แหวนทองเหลือง ชไมพร แท็กซี่ที่รัก แคท  ช่อง 3 2548  คลื่นรักสีคราม สาหร่าย (รับเชิญ)  ช่อง 5

 ภาพยนตร์ 

 2532 ขอชื่อ สุธี สามสี่ชาติ
 2533 นางอาย
 2535 แชะ แชะ แชะ 2 ฉบับโปร่งใส
 2547 ผีหัวขาด 2
 2549 มากับพระ (รับเชิญ)
 2550 ชุมทางรถไฟผี

 ละครสั้น 
2535 ง่ายนิดเดียว (ละครสั้นปากกาทองมินิซีรีส์) ช่อง 7
2535 บทเรียนสร้างชีวิต (ละครสั้นปากกาทองมินิซีรีส์) ช่อง 7

 มิวสิควีดิโอ 
 เพลง รับไม่ได้ ของ อุเทน พรหมมินทร์ (2535)

รายการอ้างอิง
# มายาสีมุก
มายาสีมุก เป็นละครโทรทัศน์ไทย เป็นบทประพันธ์ของ ทวิตา  เขียนบทโทรทัศน์โดย  เอื้องอรุณ สมิตสุวรรณ, เทอดโชค เกียรติสุขเกษม, จุฑามาศ สาคร ผลิตโดย บริษัท กันตนา กรุ๊ป จำกัด (มหาชน)  กำกับการแสดงโดย ธีรศักดิ์ พรหมเงิน นำแสดงโดย วีรภาพ สุภาพไพบูลย์ , อัษฎาพร สิริวัฒน์ธนกุล ออกอากาศทางสถานีโทรทัศน์สีกองทัพบกช่อง 7
มายาสีมุก เป็นเรื่องราวของ ไข่มุก (กรีน อัษฎาพร) ลูกสาวของ จินจู (นุ่น สินิทธา) ดาราเกาหลีชื่อดัง กับนักดนตรีชาวไทย เพราะโชคชะตาเล่นตลก ทำให้เธอต้องกลายมาเป็นลูกสาวขอทาน ด้วยความเป็นคนใฝ่ดี สู้ชีวิต ทำให้เธอเรียนหนังสือจนจบ แต่กลับต้องถูกขายไปเป็นคนรับใช้ในบ้าน ชลดา (แก้ว อภิรดี) เจ้าแม่เงินกู้ เพื่อใช้หนี้ จากนั้นเธอก็ถูกบังคับให้แต่งงานกับ คีรินทร์ (วี วีรภาพ) หนุ่มหล่อจอมเจ้าชู้ แล้วความรักของทั้งคู่ก็เริ่มต้นขึ้น ท่ามกลางความเข้าใจผิดและคำหลอกลวงมากมาย

 นักแสดง 
 วีรภาพ สุภาพไพบูลย์   รับบท   คีรินทร์   
 อัษฎาพร สิริวัฒน์ธนกุล   รับบท   ไข่มุก / ปาร์ค ยองแอ   
 สินิทธา บุญยศักดิ์   รับบท   ปาร์ค จินจู
 ทรงสิทธิ์ รุ่งนพคุณศรี   รับบท   คธา
 เมทนี บุรณศิริ   รับบท   คิม แทยอน
 กวินตรา โพธิจักร   รับบท   นุชนารถ หิรัญกุล (นุช)
 ฐิตินันท์ สุวรรณถาวร   รับบท   ภัทร์ทิมา (ลูกไก่) 
 อภิรดี ภวภูตานนท์ ณ มหาสารคาม   รับบท   ชลลดา
 อาริษา วิลล์   รับบท   กัลยากากี (กีกี้)
 ฐาปกรณ์ ดิษยนันทน์   รับบท   คุณเขมทัต / คุณเขม
 เนาวรัตน์ ยุกตะนันทน์   รับบท   คุณหญิงมณี
 พศิน  ศรีธรรม   รับบท   พิพัฒน์ (พัฒน์)
 อรุชา โตสวัสดิ์   รับบท   วัฒนา 
 ราตรี วิทวัส   รับบท   วันดี   
 รุ่งระวี บริจินดากุล   รับบท   โฮ ซอนซา 
 ศิรินุช เพ็ชรอุไร   รับบท   ชม้อยศรี / ช้อย   
 อนิสา กร้านท์   รับบท   รัตนา / หนูนา
 กรกฎ พวงสวัสดิ์  รับบท  กัสจัง

 นักแสดงรับเชิญ 
 จีรนันท์ มะโนแจ่ม
 เคลลี่ ธนะพัฒน์
 ทิพย์รดา ไมเออร์ รับบท มีร่า

เพลงประกอบละคร
 เพลง จริงหรือหลอก ร้องโดย  กรีน - อัษฎาพร สิริวัฒน์ธนกุล
 เพลง ยิ่งเข้าใจ ยิ่งเจ็บ ร้องโดย  กรีน - อัษฎาพร สิริวัฒน์ธนกุล ของค่าย แกรมมี่ 
 เพลง น้ำตาไข่มุก ร้องโดย กบ ทรงสิทธิ์ รุ่งนพคุณศรี ของค่าย แกรมมี่

แหล่งข้อมูลอื่น
# อาสนวิหารสทราซบูร์
อาสนวิหารสทราซบูร์  หรือ อาสนวิหารแม่พระแห่งสทราซบูร์  เป็นโบสถ์โรมันคาทอลิกที่มีฐานะเป็นอาสนวิหาร ตั้งอยู่ที่เมืองสทราซบูร์ แคว้นกร็องแต็สต์ ประเทศฝรั่งเศส อันเป็นที่ตั้งของอัครมุขมณฑลสทราซบูร์ ส่วนหลักของสถาปัตยกรรมเป็นแบบโรมาเนสก์ แต่ยังมีส่วนประกอบที่สำคัญของสถาปัตยกรรมแบบกอทิกตอนปลายที่งดงามที่สุดแห่งหนี่ง

อาสนวิหารสทราซบูร์เคยได้รับการบันทึกเป็นสิ่งก่อสร้างที่มีความสูงที่สุดในโลก ในช่วงปี ค.ศ. 1647 จนถึงปี ค.ศ. 1874 ด้วยความสูงถึง 142 เมตร ซึ่งในปัจจุบัน ถือเป็นวิหารที่สูงที่สุดอันดับที่หกของโลก และสูงที่สุดเป็นอันดับสองรองจากอาสนวิหารรูอ็อง และยังถือเป็นวิหารที่สูงที่สุดที่สร้างในยุคกลาง ที่ยังคงสภาพอยู่ในปัจจุบัน

อาสนวิหารได้รับการขึ้นทะเบียนเป็นมรดกโลกโดยยูเนสโก ร่วมกับกร็องดีล อันเป็นเกาะที่ตั้งของอาสนวิหาร ในปัจจุบันมีนักท่องเที่ยวเข้าเยี่ยมชมปีละประมาณ 4 ล้านคน โดยถือเป็นอาสนวิหารที่มีนักท่องเที่ยวต่อปีมากที่สุดรองจากอาสนวิหารแม่พระแห่งปารีส 

thumb|ภาพเขียนของอาสนวิหารในหนังสือ Pierers Universal-Lexikon, ค.ศ. 1891
# ตลาดประมูลดอกไม้อัลซเมียร์
ตลาดประมูลดอกไม้อัลซเมียร์  เป็นตลาดประมูลดอกไม้ ซึ่งตั้งอยู่ ณ อัลซเมียร์ ประเทศเนเธอร์แลนด์

ที่แห่งนี้เป็นตลาดประมูลดอกไม้ที่ใหญ่ที่สุดในโลก โดยอาคารประมูลดอกไม้ในอัลซเมียร์เป็นอาคาร 4 ชั้นที่มีพื้นที่ชั้นขนาดใหญ่ที่สุดในโลก ครอบคลุม 990,000 ตารางเมตร (10.6 ล้านตารางฟุต; 243 เอเคอร์)  ดอกไม้จากทั่วทุกมุมโลก (ยุโรป, เอกวาดอร์, โคลัมเบีย, เอธิโอเปีย ฯลฯ) ต่างมีการซื้อขายกันในแต่ละวันที่อัลซเมียร์ มีการขายดอกไม้ราว 20 ล้านดอกทุกวัน โดยจะเพิ่มขึ้น 15 เปอร์เซ็นต์ในวันพิเศษ อย่างเช่น วันวาเลนไทน์และวันแม่ ดอกไม้เหล่านั้นจะได้รับการตรวจสอบประมาณ 30 ครั้ง ดังนั้นจึงมีการให้คะแนนระดับต่อดอกไม้เหล่านี้ (A1, A2 และ B)

การประมูลได้รับการกำหนดเป็นแบบการประมูลดัตช์ซึ่งเริ่มต้นในราคาที่สูงและค่อย ๆ ลดลงมา ผู้ประมูลจะใช้เวลาในการประมูลดอกไม้เพียงไม่กี่วินาทีก่อนที่จะถูกส่งไปยังเจ้าของธุรกิจคนใหม่

วันที่ 1 มกราคม ค.ศ. 2008 ตลาดประมูลได้รวมเข้ากับฟลอราฮอลแลนด์ ซึ่งเป็นคู่แข่งรายใหญ่ที่สุดInformation System - Alsmeer Flower Auction

ที่นี่เปิดให้นักท่องเที่ยวเข้าชมได้ในวันจันทร์-ศุกร์ ปิดวันเสาร์-อาทิตย์ และวันหยุดนักขัตฤกษ์ โดยมีการสร้างสะพานลอยทอดไปในโกดังเก็บดอกไม้ ให้นักท่องเที่ยวสามารถเดินชมวิธีการทำงานของพนักงานจัดสินค้า แต่ในส่วนห้องประมูลนั้นไม่อนุญาตให้นักท่องเที่ยวเข้าไปได้พาเที่ยวตลาดดอกไม้รอบโลก
# เอสทีเอส-51-แอล
STS-51-L เป็นโครงการเที่ยวบินของกระสวยอวกาศครั้งที่ 25 โดยใช้กระสวยอวกาศแชลเลนเจอร์ ซึ่งยกออกจาก Launch Complex 39-B เมื่อวันที่ 28 มกราคม ค.ศ. 1986 จากศูนย์อวกาศเคนเนดีในรัฐฟลอริดา เที่ยวบินนี้เป็นครั้งแรกที่พลเรือนที่ไม่ใช่รัฐบาล อาจารย์ Christa McAuliffe ได้ทำการบินบนกระสวยอวกาศ ภารกิจสิ้นสุดในภัยพิบัติด้วยการระเบิดของกระสวยอวกาศแชลเลนเจอร์หลังจากขึ้นสู่ท้องฟ้าได้เพียง 73 วินาที ทำให้ลูกเรือในภารกิจนี้ทั้ง 7 คนเสียชีวิตทั้งหมด คณะกรรมการโรเจอร์ส (Rogers Commission) ขึ้นสอบสวนอุบัติเหตุในครั้งนี้ คณะกรรมการพบว่าวัฒนธรรมองค์กรของนาซาและกระบวนการในการตัดสินใจ เป็นต้นเหตุสำคัญที่ทำให้เกิดอุบัติเหตุขึ้น ผู้จัดการทุกคนของนาซาต่างรู้กันมานาน (ตั้งแต่ ค.ศ. 1977) ว่าการออกแบบ SRB ของผู้รับเหมามอร์ตัน ทิโอโคล มีจุดอ่อนอย่างร้ายแรงที่โอริง แต่พวกเขาไม่สามารถระบุปัญหาลงไปให้ชัดเจนได้ พวกเขายังละเลยคำเตือนจากวิศวกรเกี่ยวกับอันตรายในการปล่อยยานในวันที่มีอากาศเย็น และยังล้มเหลวในการสรุปรายงานทางเทคนิคเพื่อเสนอต่อผู้บริหารระดับสูง คณะกรรมการโรเจอร์ให้คำแนะนำ 9 ข้อแก่องค์การนาซาเพื่อแก้ไขให้เรียบร้อยก่อนจะเริ่มดำเนินโครงการทางอวกาศต่อไปได้

 ลูกเรือ 

 ลูกเรือสำรอง
# โรเซนดาล
โรเซนดาล  เป็นทั้งเมืองและเทศบาลทางตอนใต้ของประเทศเนเธอร์แลนด์ แต่เดิมรวมกับเมืองนิสเพิน ใช้ชื่อว่า โรเซนดาลเอนนิสเพิน ตั้งแต่วันที่ 1 มกราคม ค.ศ. 1997 เทศบาลโรเซนดาลเอนนิสเพิน และเวาว์ (Wouw) รวมเป็นเทศบาลเดียวกันใช้ชื่อว่า โรเซนดาล
# บลูเมนมาร์ค
บลูเมนมาร์ค  เป็นตลาดดอกไม้ลอยน้ำเพียงแห่งเดียวในโลก ก่อตั้งขึ้นใน ค.ศ. 1962 โดยอยู่แถวอัมสเตอร์ดัม ประเทศเนเธอร์แลนด์ ณ คลองซิงเกลระหว่างมุนต์แปลนกับโคนิงสแปลนในเมืองทางตอนใต้ของแถบคลองในอัมสเตอร์ดัม ที่แห่งนี้ประกอบด้วยร้านค้าสวนและดอกไม้ 15 ร้าน ตลอดจนแผงของขวัญของที่ระลึก ตลาดแห่งนี้เป็นหนึ่งในศูนย์จำหน่ายหลักของดอกไม้ในใจกลางกรุงอัมสเตอร์ดัม

 ระเบียงภาพ
# สะพานมิตรภาพไทย–ลาว 5 (บึงกาฬ–บอลิคำไซ)
สะพานมิตรภาพ 5 (บึงกาฬ-บอลิคำไซ)  เป็นโครงการสะพานข้ามแม่น้ำโขงเพื่อเชื่อมมิตรภาพระหว่างไทยกับลาว เริ่มต้นเมื่อ พ.ศ. 2554 โครงการนี้จะข้ามทางหลวงแผ่นดินหมายเลข 212 บริเวณกิโลเมตรที่ 125+925 หมู่ 2 บ้านดอนยม ตำบลไคสี อำเภอเมืองบึงกาฬ จังหวัดบึงกาฬ ข้ามแม่น้ำโขง และเชื่อมต่อทางหลวงหมายเลข 13 ที่บ้านกล้วย เมืองปากซัน แขวงบอลิคำไซ ซึ่งสอดคล้องกับแผนพัฒนาทางหลวงของลาวที่จะก่อสร้างถนนเลี่ยงเมืองปากซันด้านตะวันออก โดยก่อสร้างตัวสะพานแล้วเสร็จในวันที่ 6 มิถุนายน พ.ศ. 2568 และมีแผนจะเปิดให้บริการอย่างเป็นทางการในวันที่ 19 ธันวาคม พ.ศ. 2568

 การก่อสร้าง 
thumb|left|250px|แผนผังแสดงเส้นทางสะพานมิตรภาพไทย-ลาว แห่งที่ 5
สำหรับเงินลงทุนโครงการอยู่ที่ 3,640 ล้านบาท หรือประมาณ 9.75 แสนล้านกีบ แยกเป็น ค่าก่อสร้างถนน 890 ล้านบาท (ฝั่งไทย 750 ล้านบาท และฝั่งลาว 140 ล้านบาท) งานสะพาน 1,510 ล้านบาท (ฝั่งไทย 860 ล้านบาท และฝั่งลาว 650 ล้านบาท) อาคารสำนักงานด่าน 1,000 ล้านบาท (ฝั่งละ 500 ล้านบาท) และค่าเวนคืน 240 ล้านบาท ซึ่งการก่อสร้างฝั่งไทยจะใช้เงินงบประมาณ ส่วนฝั่งลาวจะใช้เงินกู้

แนวเส้นทางจะสร้างอยู่บนพื้นที่ตำบลวิศิษฐ์ ตำบลไคสี และตำบลบึงกาฬ อำเภอเมืองบึงกาฬ อยู่ตรงข้ามกับเมืองปากซัน แขวงบอลิคำไซ ประเทศลาว โดยรูปแบบการก่อสร้างจะมีสะพานข้ามแม่น้ำโขง 1 แห่ง ความยาว 1.35 กม. ขนาด 2 ช่องจราจร เชื่อมโยงระหว่างฝั่งไทยกับลาว พร้อมถนนตัดใหม่เป็นลักษณะถนนเลี่ยงเมือง ขนาด 4 ช่องจราจร ในฝั่งไทย เพื่อเชื่อมต่อกับทางหลวงสาย 222 (บึงกาฬ-พังโคน) จาก จ.หนองคาย ไปยัง จ.สกลนคร และจ.นครพนม ส่วนฝั่งลาวจะเป็นถนนขนาด 2 ช่องจราจร ระยะทาง 2.86 กม.

ทั้งโครงการมีระยะทางรวม 16.18 กม. แยกเป็น งานก่อสร้างฝั่งไทย 12.13 กม. และฝั่งลาว 3.18 กม. โดยแนวเส้นทางมีจุดเริ่มต้นที่ฝั่งไทย อยู่ที่จุดตัดทางหลวงสาย 222 กม.ที่ 123+430 ใกล้กับที่ดินกรมทางหลวง จากนั้นแนวเส้นทางจะมุ่งหน้าไปทางทิศตะวันตก ผ่านพื้นที่เกษตรกรรม เลี้ยวขวาไปทางทิศตะวันตกเฉียงเหนือ ตัดกับทางหลวงชนบทสาย 3217 ทางทิศตะวันตกเฉียงใต้ของบ้านหนองนาแซง แล้วมุ่งหน้าไปยังทิศทางเดิม ตัดทางหลวงชนบทสาย 3013 ที่บ้านห้วยดอกไม้ ใกล้โรงเรียนตำรวจตระเวนชายแดนบ้านห้วยดอกไม้ แล้วมุ่งหน้าไปยังทิศทางเดิม ผ่านพื้นที่เกษตรกรรม และเลี้ยวขวาไปทางทิศตะวันออกเฉียงเหนือ ผ่านด่านพรมแดนฝั่งไทย บริเวณทิศตะวันออกของหนองกุดจับ ก่อนยกระดับข้ามทางหลวงสาย 212 กม.ที่ 125+925 ที่บ้านดอนยม อยู่ห่างจากริมฝั่งแม่น้ำโขง ประมาณ 200 เมตร จุดที่ข้ามแม่น้ำโขงจะผ่าน ต.บึงกาฬ ต.วิศิษฐ์ และ ต.ไคสี อำเภอเมืองบึงกาฬ จะมีเวนคืนที่ดิน 620 ไร่ บริเวณฝั่งไทย เพื่อตัดถนนใหม่ จะผ่านจุดสลับทิศทางจราจร ข้ามด่านพรมแดนฝั่งลาว ทางฝั่งตะวันตกของหนองง้า และสิ้นสุดที่ทางหลวงสาย 13 กม.ที่ 136+677

โครงการสะพานมิตรภาพไทย – ลาว แห่งที่ 5 (บึงกาฬ – บอลิคำไซ) คณะรัฐมนตรีได้มีมติเห็นชอบให้กระทรวงฯ โดย กรมทางหลวง (ทล.) ดำเนินการศึกษาความเหมาะสมการก่อสร้างโครงการฯ ตั้งแต่ปี พ.ศ. 2555

ต่อมาในปี พ.ศ. 2562 คณะรัฐมนตรีได้มีมติอนุมัติให้ดำเนินการก่อสร้างโครงการดังกล่าว และผู้แทนรัฐบาลทั้งสองประเทศ โดยรัฐมนตรีว่าการกระทรวงคมนาคมแห่งราชอาณาจักรไทย และรัฐมนตรีกระทรวงโยธาธิการและขนส่งแห่ง สปป.ลาว ได้มีการลงนามความตกลงว่าด้วยการก่อสร้าง ณ จังหวัดบึงกาฬ เพื่อกำหนดขอบเขตงานก่อสร้าง รวมทั้งกำหนดแนวทางในการบริหารโครงการก่อสร้างร่วมกัน ในวันที่ 30 มิถุนายน พ.ศ. 2563 เริ่มการก่อสร้างในฝั่งไทย และฝั่งลาว ในวันที่ 4 มกราคม พ.ศ. 2564
# เอสทีเอส-79
STS-79 เป็นโครงการเที่ยวบินของกระสวยอวกาศอเมริกัน ครั้งที่ 79 และเป็นครั้งที่ 11 ของเที่ยวบินในกระสวยอวกาศแอตแลนติส ความหลากหลายของการทดลองทางวิทยาศาสตร์ ได้ดำเนินการยังบนกระสวยอวกาศแอตแลนติสโดยพวกลูกเรือ เป็นภารกิจกระสวยครั้งแรกนัดพบกับสถานีอวกาศเมียร์ประกอบอย่างเต็มที่ และนัดพบครั้งที่ 4 ขอกระสวยอวกาศไปยังสถานีอวกาศ

 ลูกเรือ
# ซิสเตมา
ซิสเตมา (,) เป็นศิลปะการป้องกันตัวของรัสเซีย ซึ่งมีทั้งการโจมตีด้วยฝ่ามือ ตะขอ หรือมีด แต่โดยส่วนมากแล้วจะเน้นไปในทางการโจมตีด้วยมือเปล่า ในการฝึกฝนจะเน้นหลักการควบคุมร่างกายทั้งหกส่วน (ข้อศอก, คอ, หัวเข่า, เอว, ข้อเท้าและไหล่) โดยการลงแรงเข้าโจมตีจุดสำคัญ มุ่งล้มผู้ต่อสู้โดยการโจมตีเพียงไม่กี่ครั้ง จัดเป็นศิลปะการต่อสู้ที่มีกระบวนท่าที่งดงามและอันตรายที่สุดแขนงหนึ่ง

ซิสเตมามักจะถูกรู้จักในฐานะที่เคยเป็นศิลปะการป้องกันตัวในหน่วยรบพิเศษ สเป็ทส์นัซ  ของสหภาพโซเวียต ซึ่งซิสเตมาเริ่มเป็นที่รู้จักภายหลังจากการล่มสลายของสหภาพโซเวียตมาแล้วระยะหนึ่ง แต่ก็ยังไม่เป็นที่แพร่หลายนักเนื่องด้วยมีผู้เป็นศิลปะการป้องกันตัวประเภทนี้อยู่ไม่มาก
# การท่องเที่ยวอวกาศ
การท่องเที่ยวอวกาศ เป็นการเที่ยวอวกาศของมนุษย์ด้วยจุดประสงค์เชิงสันทนาการ การท่องเที่ยวอวกาศมีหลายแบบ เช่น บนวงโคจร ใต้วงโคจร และการท่องเที่ยวอวกาศที่ดวงจันทร์
# ไฮพีเรียน (ดาวบริวาร)
ไฮพีเรียน (Greek: Ὑπερίων)เป็นดาวบริวารของดาวเสาร์ ค้นพบโดย William Bond ,George Bond และ William Lassell ในปี 1848
# อาสนวิหารดีฌง
อาสนวิหารดีฌง  หรือ อาสนวิหารนักบุญเบนีญแห่งดีฌง  เป็นอาสนวิหารโรมันคาทอลิกประจำอัครมุขมณฑลดีฌง ตั้งอยู่ที่เมืองดีฌง จังหวัดโกต-ดอร์ ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญเบนีญแห่งดีฌง โดยในสมัยแรกราวคริสต์ศตวรรษที่ 6 มีสถานะเป็นเพียงโบสถ์แห่งนักบุญเบนีญ และต่อมาในปี ค.ศ. 1731 ในช่วงปฏิวัติฝรั่งเศสได้เป็นที่ตั้งของมุขมณฑลดีฌง และภายหลังได้ปรับยกสถานะเป็นอัครมุขมณฑลดีฌงในปี ค.ศ. 2002 

ส่วนหลักของสถาปัตยกรรมเป็นแบบกอทิกซึ่งบูรณะราวปี ค.ศ. 1280 จนถึง ค.ศ. 1393 ซึ่งสร้างทับบนตัวโบสถ์เก่าที่ถูกทำลายลงจากอัคคีภัย โดยโบสถ์เก่าสร้างครอบห้องเก็บศพใต้โบสถ์ที่เป็นห้องบรรจุโลงศพหินของนักบุญเบนีญ ซึ่งตัวอาคารเป็นแบบโรมาเนสก์ทรงกลม (rotunda) ที่มีเส้นผ่านศูนย์กลางประมาณ 17 เมตร สร้างราวค.ศ. 1002 ซึ่งในปัจจุบันแทบไม่เหลือหลักฐานแล้ว ห้องเก็บศพดั้งเดิมเป็นแบบโรมาเนสก์ ก่อสร้างราวปีค.ศ. 511 เพื่อใช้เป็นที่บรรจุโลงศพหินของนักบุญเบนีญ 

หลังคาอาสนวิหารที่เห็นในปัจจุบัน เป็นหลังคากระเบื้องเคลือบสลับสีแบบบูร์กอญ อาสนวิหารแห่งนี้ยังเป็นที่ฝังศพของฟิลิปที่ 3 ดยุกแห่งเบอร์กันดี อีกด้วย

ในปัจจุบัน อาสนวิหารดีฌงได้ขึ้นทะเบียนเป็นอนุสรณ์สถานทางประวัติศาสตร์ ตั้งแต่ปี ค.ศ. 1846 (ส่วนของห้องใต้ดิน) และอาคารส่วนที่เหลือใน ค.ศ. 1862

thumb|right|หลุมฝังศพของนักบุญเบนีญแห่งดีฌง
thumb|left|แผนผังแสดงห้องใต้ดินในโบสถ์เก่า

ดีฌง
หมวดหมู่:สิ่งก่อสร้างในจังหวัดโกต-ดอร์
หมวดหมู่:คริสต์ศาสนสถานแบบโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:อนุสรณ์สถานทางประวัติศาสตร์แห่งฝรั่งเศส
หมวดหมู่:แหล่งมรดกโลกในประเทศฝรั่งเศส
# อาสนวิหารนีม
อาสนวิหารนีม  หรือ อาสนวิหารแม่พระและนักบุญกัสตอร์แห่งนีม  เป็นอาสนวิหารโรมันคาทอลิกประจำมุขมณฑลนีม จนถึงปี ค.ศ. 1877 มุขมณฑลจึงเปลี่ยนชื่อมาเป็นมุขมณฑลนีม อาแล็ส และอูว์แซ็ส อาสนวิหารตั้งอยู่ที่เมืองนีม จังหวัดการ์ แคว้นอ็อกซีตานี ประเทศฝรั่งเศส 

อาสนวิหารนี้สถาปนาขึ้นเพื่ออุทิศแด่พระนางมารีย์พรหมจารีและนักบุญกัสตอร์แห่งอัปต์ ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906

นีม
หมวดหมู่:คริสต์ศาสนสถานแบบโรมาเนสก์
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในจังหวัดการ์
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:อนุสรณ์สถานทางประวัติศาสตร์แห่งฝรั่งเศส
# แผนร้ายเกมรัก
แผนร้ายเกมรัก (, ยังเป็นที่รู้จัก King of Ambition) เป็นละครโทรทัศน์ของเกาหลีใต้ในปี 2013 เริ่มตอนแรกในวันที่ 14 มกราคม พ.ศ. 2556 ทุกวันจันทร์และวันอังคาร มีทั้งหมด 24 ตอน เวลา 20.55 น. (เวลาในเกาหลี)

 เนื้อเรื่องย่อ 
จูดาเฮ (รับบทโดย ซู เอ) และ ฮาริว (รับบทโดย คว็อน ซัง อู)
ฮาริวเปรียบเหมือนพี่ชายของเธอตั้งแต่ตอนเป็นเด็ก หลังจาก แม่ของดาเฮ แต่งงานใหม่ เธอได้มารับตัวดาเฮไปอยู่ด้วยกัน ทำให้ ดาเฮ และฮาริวต้องจากกัน
เวลาผ่านไป 7 ปี เมื่อ ฮาริวช่วยรุ่นน้องคนสนิทมาทวงนี้ที่บ้านหลังหนึ่ง และได้เจอกับดาเฮ ที่นั่งเฝ้าศพแม่ตัวเองที่บ้านเก่า ๆ หลังนั้น จนเป็นลมไป ฮาริวจึงพาดาเฮไปโรงพยาบาล และจัดการเรื่องงานศพแม่ให้ดาเฮ และพาดาเฮกลับมาอยู่ด้วยกันที่คอกม้า แต่แล้ว พ่อเลี้ยงของดาเฮก็ยังตามมาราวี ดาเฮตกใจและกลัว จึงพลาดเอามีดแทงพ่อเลี้ยงจนตาย ฮาริวจึงนำศพพ่อเลี้ยงไปฝังอำพรางอยู่บนภูเขา และบอกให้ดาเฮลืมเรื่องนี้ซะ และไปเริ่มชีวิตใหม่ที่โซลด้วยกัน

ฮาริวทำงานทุกอย่างเพื่อส่ง ดาเฮเรียนจนจบ ทั้งคู่ใช้ชีวิตอยู่ด้วยกันจนมีลูกสาวด้วยกัน ชื่อ อึนบยอล ดาเฮหางานทำเพื่อแบ่งเบาภาระ และได้พบกับ เบคโดฮุน (รับบทโดย ยุนโฮ) ดาเฮได้ทำงานที่ เบคฮัก กรุ๊ป และยิ่งรู้ว่า โดฮุนคือลูกชายเจ้าของบริษัท ทำให้ดาเฮเกิดความโลภขึ้นมา ดาเฮพยายามสร้างสถานการณ์จนโดฮุนตกหลุมรักเธอ แต่เบคโดกยอง พี่สาวของโดฮุนรู้เข้า และพยายามขัดขวางความสัมพันธ์ของทั้งคู่ โดฮุนประสบอุบัติเหตุจนขาหัก เธอจึงส่งโดฮุนไปเรียนต่อที่อเมริกา เพื่อจะได้อยู่ห่าง ๆ กับดาเฮที่คอยจะจับโดฮุน แต่หารู้ไม่ ว่าดาเฮแอบหนีตาม โดฮุนไปอเมริกา จากการออดอ้อนฮาริวที่จะต้องทำงานหาเงินสายเลือดแทบกระเด็น และต้องดูแลลูกสาวอีกด้วย ฮาริวละลูกเฝ้ารอการกลับมาของดาเฮทุกวัน 2 ปีผ่านไป ดาเฮ กับ โดฮุน เรียนจบ ทั้งคู่ตัดสินใจที่แต่งงานกัน ดาเฮยอมกลายเป็นคนเลว เมื่อ ฮาริว ทั้งเสียใจและช็อกกับเหตุการณ์ที่เกิดขึ้น เมื่อทุกอย่างถึงทางตัน ฮาริวตัดสินใจแก้แค้น ดาเฮ โดยเข้าทาง เบคโดคยอง พี่สาวของโดฮุน

 นักแสดง 
 ซู เอ - จูดาเฮ
 คว็อน ซัง-อู - ฮาริว
 ยุนโฮ - เบคโดฮุน
 คิม ซุง-รุง - เบคโดคยอง
 โก จุน-ฮี - ซอคซูจุง
 ลี ด็อก-ฮวา - เบคชังฮัก
 ชา ฮวา-ยอน - เบคจีมี
 โก อิน-บึม - ชาชิมบง
 คว็อน ยุน-ซาง - ยางเทคแบ
 ลี อิล-ฮวา - ฮงอานชิม
 ซุง จิ-รู - อุมซามดู
 ลี แจ-ยุน - จูยางฮุน
 ยุน ยอง-ฮยอน - ผู้อำนวยการปาร์ค
 พาร์ค มิน-ฮา - ฮาอึนบยอล/จูดาเฮตอนเด็ก
 ซน แท-ยัง - ลูกค้าในบาร์ (ตัวละครรับเชิญ, ตอน 2)

 แหล่งข้อมูลอื่น 
 Yawang official website
# กองทัพอากาศเม็กซิโก
กองทัพอากาศเม็กซิโก (, Spanish: Fuerza Aérea Mexicana) เป็นส่วนหนึ่งของกองทัพเม็กซิโกที่ดูแลปฏิบัติการทางทหารที่ใช้อากาศยานในเม็กซิโก และขึ้นกับสำนักงานเลขาธิการกระทรวงกลาโหม

 อากาศยาน 
อากาศยานประเทศประเภทรุ่นจำนวนภาพ เครื่องบินโจมตีภาคพื้นดิน F-5 Freedom Fighter    เครื่องบินขับไล่/ทิ้งระเบิด  F-5E, F-5F Tiger II  10  center|200px Pilatus PC-9    เครื่องบินโจมตีภาคพื้นดิน/จลาจลตอบโต้  PC-9M  1  center|200px Pilatus PC-7    เครื่องบินโจมตีภาคพื้นดิน/จลาจลตอบโต้  PC-7  65  center|200px เครื่องบินฝึกหัด Beechcraft T-6 Texan II   Trainer T-6 Texan II 6  center|200px Aermacchi SF-260    เครื่องบินฝึกหัด  SF-260  27  center|200px F-33 Bonanza    เครื่องบินฝึกหัด  F-33C  29  center|200px PT-17 Kaydet    เครื่องบินฝึกหัด  PT-17K  6  center|200px เครื่องบินขนส่ง Lockheed C-130    เครื่องบินขนส่งทางยุทธวิธี  C-130E/K/L100  7  center|200px EADS CASA C-295    เครื่องบินขนส่งทางยุทธวิธี  C295M  10  center|200px C-27J Spartan    เครื่องบินขนส่งทางยุทธวิธี  C27J  4   Boeing 727    เครื่องบินขนส่งทางยุทธวิธี  727-200  4  center|200px Arava    เครื่องบินขนส่งทางยุทธวิธี  IAI-201  11  center|200px C-90A King Air    เครื่องบินขนส่งทางสาธารณูปโภค  C90A King Air  4  center|200px Boeing 757    เครื่องบินขนส่ง VIP  757-225 TP to be replaced in 2015  1  Boeing 737    เครื่องบินขนส่ง VIP  737-300  2  center|200px Cessna Citation    เครื่องบินขนส่ง VIP  C500  1  center|200px Lockheed JetStar    เครื่องบินขนส่ง VIP  jetstar 8  1  center|200px Learjet 35    เครื่องบินขนส่ง VIP  35A  1  center|200px Aero Commander    เครื่องบินขนส่ง VIP  69-5A Turbo  1  center|200px Cessna 206    เครื่องบินขนส่ง VIP  206H  6  center|200px เครื่องบินสำรวจและสืบราชการลับ Embraer E-99    AEW&C  E-99  1  center|200px Embraer P-99    AEW&C  R-99  2  center|200px C-26    เครื่องบินสืบราชการลับ  Metroliner III  4  center|200px Schweizer SGM 2-37    เครื่องบินลาดตระเวน  SA2-37A  1  center|200px Cessna 182 Skylane    เครื่องบินลาดตระเวน  182S  70  center|200px PC-6    เครื่องบินลาดตระเวน  PC-6B  4  center|200px เฮลิคอปเตอร์ UH-60 Black Hawk    เฮลิคอปเตอร์โจมตีภาคพื้นดิน  UH-60L  6  center|200px MD 500    เฮลิคอปเตอร์โจมตีภาคพื้นดิน  530F  20  center|200px Mil Mi-8    เฮลิคอปเตอร์ขนส่ง  Mi-8TV  8  center|200px Mil Mi-17    เฮลิคอปเตอร์ขนส่ง  Mi-17IV  19 center|200px CH-53D Yas'ur    เฮลิคอปเตอร์ขนส่ง  Yassur  4  center|200px Bell 412    เฮลิคอปเตอร์ขนส่ง  412  11  center|200px Bell 212    เฮลิคอปเตอร์ขนส่ง  212  20  center|200px Bell 206    เฮลิคอปเตอร์ขนส่งอรรถประโยชน์  206  66   Puma    เฮลิคอปเตอร์ขนส่ง VIP  SA 330 Puma  2  center|200px Super Puma    เฮลิคอปเตอร์ขนส่ง VIP  AS 332 Super Puma  5  center|200px UAV Elbit Systems    เฮลิคอปเตอร์ลาดตระเวน/สืบราชการลับ  Hermes 450  3  center|200px
# ศึกรัก ศึกเงินตรา
ศึกรัก ศึกเงินตรา  เป็นซี่รี่ส์ทางโทรทัศน์ของเกาหลีใต้ในปี 2013 เริ่มในวันที่ 2 กุมภาพันธ์ พ.ศ. 2556 ตอนวันเสาร์และวันอาทิตย์ มีทั้งหมด 24 ตอน เวลา 22.00 น. (เวลาในเกาหลี)

 เนื้อเรื่อง 

ประธาน ลีจุงมัน มหาเศรษฐี ที่เริ่มต้นโดยการเดินทางมาโซลเพียงตัวคนเดียว เริ่มต้นเก็บสะสมเงินจนกลายเป็นเศรษฐี เขาแต่งงานกับ พาร์คกีซุน มีลูกชาย 1 คน ชื่อลีคังซอก

แต่เพราะกิเลสตัณหา ประธานลีจุงมันแอบมีเมียน้อยเปนนักแสดงสาว อึนบีรยอง แต่ทว่า เขากลับถูก จีเซกวาง คนที่เขาเลี้ยงดูเหมือนลูกชายอีกคน สวมเขาโดยแอบไปมีอะไรกับ นักแสดงสาว อึนบีรยอง ประธานลีเลยวางแผนจะฆ่าทั้งคู่ แต่นายฮวางจางซิกรู้เรื่องเข้า นำเรื่องไปบอก จีเซกวาง จีเซกวางจึงซ้อนแผนฆ่าประธานลีซะแทน และป้ายความผิด ให้ปาร์คกีซุนบอกว่าเธอป่วยทางจิต

และเปลี่ยนพินัยกรรมยกสมบัติทั้งหมดให้นักแสดงสาว อึนบีรยอง และไล่คังซอกออกจากบ้าน คังซอกพยายามหาทางเพื่อเปิดโปงความชั่วของเซกวาง แต่ทว่าคนที่เขาไปขอความช่วยเหลือกลับถูกเซกวางซื้อตัวไปหมด คังซอกต้องหนีหัวซุกหัวซุน และโดนบ๊กฮวาซุลขับรถชนอาการสาหัส จน เซกวางคิดว่าคังซอกตายไปแล้ว แม้จะมีชีวิตรอดมาได้ คังซอกสูญเสียความทรงจำทั้งหมด ฮวาซุลจะเลี้ยงดูเขาในฐานะลูกบุญธรรม ฮวาซุลมีลูกสาว 1 คน ชื่อ บ๊กแจอิน แต่คังซอกปฏิเสธและต้องการตามหาแม่ ทำให้ ฮวาซุลต้องส่งเขาไปที่สถานเลี้ยงเด็กกำพร้า และตั้งชื่อใหม่ให้ ชื่อ ลีชาดอน และแอบอุปถัมภ์เขา

จนวันนึง ลีชาดอนได้กลายเป็นอัยการฝึกหัด และมีโอกาสรู้จักกับ จอนจีฮู อัยการสาวมากฝีมือที่เชื่อมั่นในความยุติธรรม และ เซกวาง ที่ได้กลายเป็นอัยการระดับประเทศไปแล้ว

 นักแสดงนำ 
 คัง จี-ฮวัน - ลีชาดอน/ลีคังซอก
 พาร์ค จี-บิน - ลีคังซอกตอนเด็ก
 พาร์ค ซัง-มิน - จีเซกวาง
 ฮวาง จุง-อึม - บ๊คแจอิน
 ซู ชิน-เอ - บ๊คแจอินตอนเด็ก
 ชอย โย-จิน - จอนจีฮู
 โอ ยุน-อา - อึนบีรยอง
 คิม ซู-มี - บ๊คฮวาซุล

 ตัวประกอบ 
 พาร์ค ซัน-ชุน - พาร์คกีซุน
 ลี คี-ยัง - ควอนแจคยู
 จุง อึน-เพียว - ฮวางจางซิก
 ลี ซอง-ยุง - โกโฮ
 ยาง ฮยอน-วุก - ยางกูชิก
 คิม ฮัก-ชุล - จุงแฮรยอง
 โด จี-ฮาน - ควอนยุก
 ลี บยอง-จุน - โจซางดึก
 ยุน ยอง-ฮยอน - คิมพัลดู
 จู ฮยอน - ลีจุงมัน
 โก อิน-บึม - ลุงของคังซอก
 โน ฮยุง-วุค - ครูสอนคณิตศาสตร์ของแจอิน
 ลี ฮาน-วี - ศัลยแพทย์
 ซน บยอง-โฮ

 แหล่งข้อมูลอื่น 
 Incarnation of Money official SBS website